স্টাফ রিপোর্টার, গাজীপুর থেকে: গত কয়েক দিনের অব্যাহত যানজট আর খানাখন্দকের কারণে ঢাকা-ময়মনসিংহ মহাসড়কসহ জেলার ওপর দিয়ে বয়ে যাওয়া বিভিন্ন সড়কে চলাচলকারী যানবাহন মালিকরা বিপুল অংকের ক্ষতি গুণছেন প্রতিদিন। এ অবস্থা থেকে ১২ই জুলাইয়ের মধ্যে পরিত্রাণ করা না হলে ১৩ই জুলাই থেকে গাজীপুর হয়ে বিভিন্ন রুটে ২৯ জেলায় চলাচলকারী সব ধরনের যানবাহন বন্ধ রাখার ঘোষণা করেছেন পরিবহন  মালিক ও শ্রমিকর নেতারা। বাংলাদেশ সড়ক পরিবহন সমিতি গাজীপুর জেলা শাখা কার্যালয়ে রোবাবার এক সংবাদ সম্মেলনে এ ঘোষণা দেয়া হয়।